Diari Oficial de la Generalitat Valenciana


Sumari del DOGV 5548, del 04-07-2007 (2007/6427)

Notificació a Juan López Rayas de la sentència dictada en les actuacions del juí de divorci contenciós número 185/2006.
-----------------------------------------------------------------------------------------------------------------------

### Dades del document

Número de DOGV
:   5548

Data del DOGV
:   04-07-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/6427


Data del document
:   08-05-2007

Organisme emissor
:   Jutjat de Primera Instància Número 8 de València

Tipus de document
:   Edicte

Descriptors 

:   * sistema judicial

Notificació a Juan López Rayas de la sentència dictada en les actuacions del juí de divorci contenciós número 185/2006. [2007/6427]  
Procediment: divorci contenciós 000185/2006.  
Juí: divorci contenciós 000185/2006.  
Part demandant: Laura Beatriz Vidal.  
Part demandada: Juan López Rayas.  
En el juí referenciat, s'ha dictat la resolució que té la part dispositiva literal següent:  
Decisió  
Que amb l'estimació de la demanda plantejada per Laura Beatriz Vidal, representada pel procurador Ramón Antonio Biforcos Sancho, contra Juan López Rayas, declarat en rebel·lia declare dissolt, per causa de divorci, el matrimoni contret pels referits cònjuges, amb tots els efectes legals, i acorde l'adopció de les següents mesures definitives:  
1. L'atribució de la guàrdia i custòdia de la filla menor del matrimoni, Laura, a sa mare Laura Beatriz Vidal, però exerciran conjuntament ambdós progenitors la pàtria potestat sobre la filla menor, i s'establirà un règim de comunicacions amb el seu progenitor de caràcter ampli i flexible, condicionat a la voluntat de la menor.  
2. Juan López Rayas contribuirà com a prestació per aliments per la filla menor del matrimoni pagant, per mesos anticipats i dins dels cinc primers dies de cada mes, la quantitat mensual de cent cinquanta euros, actualitzat des de la sentència de separació, la suma pecuniària de la qual serà anualment actualitzada segons la variació que experiment el salari del demandant, en relació amb l'IPC.  
Tot això sense fer una especial condemna en les costes d'este procediment.  
I ferma que siga esta resolució, remeteu testimoniatge d'esta al Registre Civil on figure inscrit el matrimoni, per a l'anotació marginal.  
Esta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial s'anotarà en el llibre corresponent, i es durà testimoniatge d'esta a les actuacions originals, i que es notificarà a les parts, i feu-los saber que contra esta sentència podran preparar en este jutjat recurs d'apel·lació, dins dels cinc dies següents de la notificació. Que pronuncie, mane i firme.  
Publicació. L'anterior sentència l'ha llegida i publicada el magistrat jutge que la va dictar, en legal forma, i en el dia de la data. En done fe.  
En atenció al desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat per a dur a efecte la notificació de la sentència a Juan López Rayas.  
València, 8 de maig de 2007.- El secretari judicial: Rafael Roselló Sobrevela.